Alhoewel ek 'n doseerspuit, sweismasjien, oorplaattang en draadtrekker goed ken, weet ek darem ook so 'n ietsie van tegnologie af maar dit verbaas my nogsteeds hoe klein die wêreld raak. Ek is besig met 'n nuwe projek vir bokke wat Nepal toe gaan. Vanoggend kontak die klient van Nepal my en soek dringend dokumente vir hulle invoerpermitaansoek. Ek sit hier en reel hulle gesondheidsertifikate met die staatsveeaarts wat daar naby Nieu-Bethesda op 'n plaas besig is. En dit alles van my selfoon af! Vir iemand wat gedink het die koms van faksmasjiene was groot nuus is dit groot lekker om so maklik dinge te kan reel.
Ons val in die pad Nakuru toe, omtrent 150km van Nairobi. Die spoedgrens is 80km/u maar eintlik ry ons omtrent so 60km/u en ek dink ons gemiddelde spoed is seker so 30km/u omdat die verkeer chaos is. Dis 'n laaaaaaaang dag. Met my aankoms op Nakuru, ontmoet ek vir Daniel, die grootbaas van die opset. Hy boer wyd oor Kenya met melkbeeste, forel en viskos wat hy uitvoer Oos-Afrika in, beeste, mielies, en nou natuurlik die Boerbokke. Hy is ook (natuurlik) in die politiek betrokke